KK203
Krašto kelias 203 – Kuršėnų aplinkkelis, aplenkiantis miestą iš šiaurės. Kelio ilgis – 4,25 kilometro. Šiame kelyje „juodųjų dėmių“ nėra. Šiuo metu pastatyta tik rytinė dalis aplinkkelio, jungianti  A11 ,  159  ir  155 . Planuojama nutiesti ir vakarinę aplinkkelio dalį, kuri jungs  155 , su  A11 . Kadangi trasa kerta Ventos upę, bus pastatytas tiltas. Kelias prasideda ties sankryža su  A11  Šiauliai–Palanga , į vakarus nuo Kuršėnų. Eina Šiaulių rajono savivaldybės teritorija. Iš šiaurės aplenkdamas Kuršėnų miestą, susikerta su  159  Užventis–Šaukėnai–Kuršėnai  ir baigiasi sankryžoje su  155  Kuršėnai–Mažeikiai .